Rikunarita-ORG/Wikinium huggingface dataset:
# Wehrmacht

Emblema d'a *Wehrmacht*.
**Wehrmacht** (en alemán, en aragonés *Fuerza d'esfensa*) ye o nombre que recibió l'exercito alemán mientres o Tercer Reich y lo nazismo, dende 1935 dica rematar a Segunda Guerra Mundial en mayo de 1945, ta substituyir a la *Reichswehr*, que yera lo nombre que recibiba l'exercito alemán mientres a Republica de Weimar, y que yera un nombre que, seguntes os nazis, yera desprestichiau por as limitacions que establió lo tractau de Versailles ta l'exercito alemán dimpués d'a Primera Guerra Mundial.

Encara que a sobén s'emplega o termin nomás que ta fer referencia a l'exercito de Tierra, en realidat a *Wehrmacht* teneba tres brancas: *Heer*, ta las tropas de tierra, *Kriegsmarine*, ta l'Armada, y *Luftwaffe*, ta l'aviación militar.

## Vinclos externos

* Se veigan as imáchens de Commons sobre **a *Wehrmacht.
* (fr) Pachina web en francés sobre a *Wehrmacht* mientres d'a Segunda Guerra Mundial.
* (fr) *Signal* y a Unión Sovietica.
* (de) *The Archives of technical Manuals 1900-1945* (incluyindo as *Wehrmacht-regulations*).
* (en) Pachina web sobre a organización d'a *Wehrmacht* mientres d'a Segunda Guerra Mundial.
* (de) Pachina web sobre a *Wehrmacht* y as suyas unidaz militars.
* (fr) Crimens de guerra d'a *Wehrmacht*, Datos d'a guerra d'exterminio 1941-1944, *Instituto d'Investigacions Socials d'Hamburgo*.
# Artillería

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Unidat d'artillería de l'exercito francés
L'**artillería** ye a unidat militar que emplega prochectils de gran mida empentatos por una substancia explosiva.

Tamién se diz artillería l'armamento (pieza d'artillería) que tira grans prochectils y que caracteriza as unidaz d'artillería.

D'antis mas l'artillería d'un exercito la formaban balistas, arcos, sayetas y lanzas. A difusión d'a polvora, inventata por os chineses en o sieglo V aC, fació posible l'aparición de l'artillería moderna en Europa y ya en 1346 ye documentato l'uso de canyons. En a Corona d'Aragón, apareixe documentato por primera vegata en Mallorca, l'anyo 1347.

A evolución de l'armamento artillero ha levato a la construcción d'armas cada vegata mes potents como os codetes y os misils.

## L'artillería como unidat militar

L'artilleria ye o prencipal meyo de soporte con armas de fuego de l'exercito. Seguntes o país puet estar dividito en unidaz u subunidaz con cuantos tipos d'armas: canyons, obuses u misils.

## Referencias
# Búnker

Búnker alemán en a isla de Jèrri
Un **búnker** (de l'alemán *Bunker*) ye una obra d'incheniería militar feita de formigón armato con una función defensiva.

Bi'n ha de cuantos tipos: dende construccions chicotas con as cuals se podeban protecher instalacions estratechicas como puertos, cruces de camins u garas dica grans infraestructuras, cuasi ciudaz soterranyas que heban de protecher un estato mayor d'un país mientres ataques de gran durada.

Un d'os búnkers mas grans d'a historia d'a Segunda Guerra Mundial estió o búnker d'Adolf Hitler baixo a cancilleria alemana en Berlín.

## Referencias
# Metralladera

Marines estausunidenses con una M240G.
Una metralladera.
Una **metralladera** u **metralladora** ye un arma de fuego automatica que se caracteriza por disparar gran cantidat de balas en poco tiempo y de traza contina dende un cargador u cinta de balas. As metralladeras por un regular son pesadas, grandizas y montadas sobre una base u patas.

## Orichen y evolución

As primeras metralladeras apareixioron mientres o sieglo XIX, como las ditas *Gatling*, encara que no yeran automaticas ya que s'accionaban con una manilla.

En 1884 apareixe un tipo de metralladera totalment automatizada inventada por Hiram Maxim. Iste modelo fue adoptau por a mayoría d'os exercitos europeus mientres que los norteamericans emplegoron o *Browning*, que reutiliza o gas d'o canyón. Dende l'anyo 1917 a companyía constructora d'armamento *Browning* sacó a lo mercau lo modelo que funciona con retacule d'o canyón, un sistema que encara s'emplega.

## Impacto en a guerra

A metralladera cambió lo sistema de combate que yera lo mesmo dende las guerras napoleonicas. Dende l'aparición d'as metralladeras se facioron línias estaticas y buegas con l'uso de carros de combate contra istas armas automaticas.

## Limitacions tecnicas

As metralladeras tienen muito desgaste d'o canyón y iste se dilata, fendo que dimpués d'un ciento de disparos pueda estar temporalment inútil. Amás tot o canyón ha d'estar sustituyiu alto u baixo cada 10.000 tiros.

## Referencias

## Vinclos externos

* Se veigan as imáchens de Commons sobre **la metralladera**.